**Návrh na vydanie územného rozhodnutia**

**K návrhu na vydanie územného rozhodnutia sa prikladajú**

1. situačný výkres súčasného stavu územia na podklade katastrálnej mapy so zakreslením predmetu územného rozhodnutia a jeho polohy s vyznačením väzieb (účinkov) na okolie; ak sa navrhuje umiestnenie stavieb, využitie územia, stavebná uzávera, chránené územie alebo ochranné pásmo podľa odseku 2, aj mapový podklad v mierke 1:10 000 až 1:50 000 s vymedzením hraníc územia, ktoré je predmetom rozhodnutia a širších vzťahov (účinkov) k okoliu; situačný výkres a mapový podklad sa prikladá v dvoch vyhotoveniach,
2. dokumentácia pre územné rozhodnutie v dvoch vyhotoveniach vypracovaná oprávnenou osobou; v prípadoch uvedených v [§ 45 ods. (6) písm. a) zákona](http://www.zakonypreludi.sk/zz/1976-50#f4767978) postačí dokumentácia vypracovaná osobou s príslušným odborným vzdelaním,
3. rozhodnutia, stanoviská, vyjadrenia, súhlasy, posúdenia alebo iné opatrenia dotknutých orgánov štátnej správy a obce,
4. záverečné stanovisko o posúdení vplyvu stavby alebo činnosti na životné prostredie alebo rozhodnutie zo zisťovacieho konania, ak bolo vydané,
5. doklady o rokovaniach s účastníkmi územného konania, ak sa konali pred podaním návrhu.

**K návrhu na vydanie rozhodnutia o umiestnení stavby sa podľa miesta, druhu, rozsahu a predpokladaných účinkov stavby prikladá dokumentácia pre územné rozhodnutie v dvoch vyhotoveniach, z ktorej textovej a grafickej časti musia byť dostatočne zrejmé najmä**

* 1. údaje o súlade návrhu s územnoplánovacou dokumentáciou, ak bola schválená,
	2. urbanistické začlenenie stavby do územia, ktorý pozemok alebo jeho časť má byť určený ako stavebný, navrhované umiestnenie stavby na pozemku s vyznačením jej odstupov od hraníc pozemkov a od susedných stavieb vrátane výškového vyznačenia (spravidla v mierke 1: 500); v prípadoch uvedených v [§ 3 ods. (2](http://www.zakonypreludi.sk/zz/#f5753844)) postačujú podklady podľa odseku 3 písm. a),
	3. architektonické riešenie stavby, jej hmotové členenie, vzhľad a pôdorysné usporiadanie,
	4. údaje o základnom stavebnotechnickom a konštrukčnom riešení stavby vo väzbe na základné požiadavky na stavby,
	5. údaje o požiadavkách stavby na zásobovanie energiami a vodou, odvádzanie odpadových vôd, dopravné napojenie vrátane parkovania, zneškodňovanie odpadov a návrh napojenia stavby na dopravné vybavenie územia a jestvujúce siete a zariadenia technického vybavenia územia,
	6. údaje o prevádzke alebo o výrobe vrátane základných technických parametrov navrhovaných technológií a zariadení; údaje o druhoch, kategóriách a množstve odpadov (okrem komunálnych odpadov), ktoré vzniknú pri prevádzke alebo výrobe, a návrh spôsobu nakladania s nimi,
	7. údaje o vplyve stavby, prevádzky alebo výroby na životné prostredie, zdravie ľudí a požiarnu ochranu vrátane návrhu opatrení na odstránenie alebo minimalizáciu negatívnych účinkov a návrh na zriadenie ochranného pásma,
	8. dotknuté ochranné pásma alebo chránené územia, dotknuté pamiatkové rezervácie alebo pamiatkové zóny,
	9. návrh ochrany stavby pred škodlivými vplyvmi a účinkami vrátane údajov o vhodnosti geologických, inžinierskogeologických a hydrogeologických pomerov v území, vrátane údajov o vhodnosti z hľadiska požiadaviek na obmedzenie ožiarenia z radónu a ďalších prírodných rádionuklidov *(preukázať výsledky merania radónového rizika; ak nie je k dispozícií meranie, treba do projektovej dokumentácie navrhnúť zakladanie s protiradónovou ochranou – tesnenie základov)*,
	10. údaje o požiadavkách na stavbu z hľadiska civilnej ochrany,
	11. úpravy nezastavaných plôch pozemku a plôch, ktoré budú zazelenené,
	12. rozsah a usporiadanie staveniska.

**Ďalšie prílohy:**

1. doklad o zaplatení správneho poplatku
2. splnomocnenie na zastupovanie v územnom konaní (ak návrh podáva navrhovateľ prostredníctvom svojho zástupcu)
3. listy vlastníctva a kópiu z katastrálnej mapy – pre stavebné pozemky (originály)
4. listy vlastníctva susedných nehnuteľností (z katasterportálu)
5. iné (uviesť):

.....................................................................................................................................................................................................................................................................................................................................................................................................................................................................................................................................................................................................................................................................................................................................................

**Poznámka:**

***Rozsah uvedených dokladov môže byť podľa povahy stavby zúžený, ale i rozšírený o ďalšie doklady a údaje potrebné k vydaniu rozhodnutia. Po preskúmaní predložených dokladov môžu podľa povahy veci vyplynúť požiadavky na doplnenie ďalších údajov a dokladov.***